पाकिस्तान क्रिकेट टीम का दक्षिण अफ्रीका दौरा 2020–21

पाकिस्तान क्रिकेट टीम ने अप्रैल 2021 में तीन एक दिवसीय अंतर्राष्ट्रीय (वनडे) और चार ट्वेंटी 20 अंतर्राष्ट्रीय (टी20आई) मैच खेलने के लिए दक्षिण अफ्रीका का दौरा किया था। 
वनडे श्रृंखला, आईसीसी क्रिकेट विश्व कप सुपर लीग के उद्घाटन संस्करण का हिस्सा थी।

मूल रूप से, मैच अक्टूबर 2020 में खेले जाने थे। हालांकि, अगस्त 2020 में, कोविड-19 महामारी के कारण दौरे को स्थगित कर दिया गया था।
अगले महीने, यह पुष्टि की गई कि दोनों क्रिकेट बोर्ड मैच खेलने के लिए अंतरराष्ट्रीय कैलेंडर में रिक्त समय की तलाश कर रहे थे।
अक्टूबर 2020 में, क्रिकेट दक्षिण अफ्रीका ने घोषणा की कि इस दौरे को अप्रैल 2021 के लिए पुनर्निर्धारित किया गया था।
जनवरी 2021 में, पाकिस्तान क्रिकेट बोर्ड (पीसीबी) ने पुष्टि की कि 2021 कैलेंडर वर्ष के लिए यह दौरा अभी भी अपने कार्यक्रम पर था।
फरवरी 2021 में, दौरे की तारीखों की पुष्टि की गई,
जिसमें एक और टी20आई मैच शामिल किया गया।
4 मार्च 2021 को, सीएसए ने घोषणा की कि तेम्बा बावुमा को क्विंटन डी कॉक के स्थान पर दक्षिण अफ्रीका के सीमित ओवरों के कप्तान के रूप में नियुक्त किया गया था।

पाकिस्तान ने पहला वनडे तीन विकेट से जीता, दक्षिण अफ्रीका ने 17 रनों से दूसरा मैच जीतकर श्रृंखला को 1–1 से बराबर कर लिया। पाकिस्तान ने तीसरा वनडे 28 रन से जीतकर श्रृंखला 2-1 से जीत ली।

टी20आई श्रृंखला में पाकिस्तान ने पहला मैच 4 विकेट से जीता, वहीं दक्षिण अफ्रीका ने दूसरा मैच 6 विकेट से जीता। तीसरे मैच में पाकिस्तान के कप्तान बाबर आज़म के शतक की मदद से नौ विकेट से जीत हासिल की। यह बाबर का इस प्रारूप में पहला शतक था। 16 अप्रैल 2021 को पाकिस्तान ने चौथा टी20आई तीन विकेट से जीतकर श्रृंखला 3-1 से अपने नाम की।

दस्ता

दौरे से पहले, सऊद शकील को चोट लगने के कारण पाकिस्तान के एकदिवसीय टीम से बाहर कर दिया गया,  आसिफ अली को उनके प्रतिस्थापन के रूप में नामित किया गया।
क्विंटन डी कॉक,  डेविड मिलर, कगिसो रबाडा, लुंगी एनगिडी और एनरिक नार्जे पहले दो वनडे के लिए ही उपलब्ध थे। दूसरे मैच के बाद यह खिलाड़ी 2021 इंडियन प्रीमियर लीग में खेलने के भारत रवाना हुए।
पाकिस्तान के शादाब खान ने दूसरे एकदिवसीय मैच के दौरान अपने पैर के अंगूठे को घायल कर लिया और बाकी दौरे से बाहर हो गए।  फखर ज़मान को टी20आई मैचों के लिए शादाब खान के प्रतिस्थापन के रूप में नामित किया गया था।

टी20आई श्रृंखला से पहले, दक्षिण अफ्रीका के कप्तान तेम्बा बावुमा को तीसरे वनडे में हैमस्ट्रिंग की चोट के कारण टीम से बाहर कर दिया गया था। हेनरिक क्लासेन को बावुमा के स्थान पर टीम का कप्तान नामित किया गया था। ड्वेन प्रिटोरियस को पसली की चोट के कारण और रीजा हेंड्रिक्स व्यक्तिगत कारणों के कारण श्रृंखला से बाहर हो गए। एडेन मार्कराम, एंडिले फेहलुकवेओ, डेरियन डुपाविलोन और वियान मूल्डर को दक्षिण अफ्रीका के टी20आई दस्ते में शामिल किया गया।

एकदिवसीय श्रृंखला

पहला वनडे

दूसरा वनडे

तीसरा वनडे

टी20आई श्रृंखला

पहला टी20आई

दूसरा टी20आई

तीसरा टी20आई

चौथा टी20आई

संदर्भ

बाहरी कड़ियाँ
 ईएसपीएन क्रिकइन्फो में सीरीज होम

2020 में पाकिस्तानी क्रिकेट
2020 में दक्षिण अफ्रीका क्रिकेट
२०२०-२१ में अंतर्राष्ट्रीय क्रिकेट प्रतियोगिताएं
पाकिस्तान क्रिकेट टीम के दक्षिण अफ्रीका दौरे
कोविड-19 महामारी के कारण स्थगित क्रिकेट प्रतियोगिताएँ